
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
			
,,În slujba oamenilor”


         Nr. 23288/27.11.2023




REFERAT DE APROBARE

Secțiunea 1 
Titlul proiectului de hotărâre
Proiect de hotărâre privind reglementarea procedurilor de parcurs în vederea acordării subvențiilor din bugetul local în baza Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, pentru anul 2024
 

Secțiunea  a 2 - a 
Motivul emiterii proiectului de hotărâre

1. Descrierea situației actuale 

Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.
	Conform Legii 292/2011 – Legea asistenței sociale, art. 112, alin. (3), lit. q, în domeniul organizării, administrării şi acordării serviciilor sociale, autorităţile administraţiei publice locale ”încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”, iar conform art. 136, alin (1), lit. a din bugetele locale ale comunelor, oraşelor şi municipiilor, respectiv din bugetele locale ale sectoarelor municipiului Bucureşti se alocă fonduri pentru ”finanţarea serviciilor sociale aflate în administrare proprie, contractate sau subvenţionate în condiţiile legii, ori cofinanţate în baza contractelor de parteneriat”.
În scopul completării serviciilor sociale furnizate de Direcția de Asistență Socială a Municipiului Timișoara și pentru a veni în sprijinul diverselor categorii de persoane aflate în dificultate din comunitatea noastră, în perioada 2017-2023 au fost întreprinse demersuri în vederea subvenționării din bugetul local a unor furnizori privați de servicii sociale. Astfel, în perioada menționată, s-au încheiat cu furnizorii de servicii sociale privați acreditați un număr de 11 Convenții pentru acordarea de servicii de asistență socială, (doi furnizori au renunțat la solicitarea subvenției pe parcurs) în temeiul Legii 34/1998, cu modificările și completările ulterioare. Pentru anul 2023 au fost propuse subvenții la 13 tipuri de servicii sociale pentru un număr aproximativ de 754 cetățeni ai municipiului Timișoara. Ca urmare a acordării subvențiilor din bugetul local pentru furnizorii privați de servicii sociale a crescut calitatea serviciilor oferite populației vulnerabile.

2. Schimbări preconizate și rezultate așteptate:

		Considerăm că Legea nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, cu modificările și completările ulterioare, respectiv Normele metodologice de aplicare a prevederilor Legii nr. 34/1998 asigură cadrul legal propice pentru continuarea sprijinirii unor furnizori privați de servicii sociale şi în anul 2024. Pentru anul 2024 propunem acordarea de subvenții din bugetul local pentru 17 tipuri de servicii sociale pentru un număr de 881 cetățeni ai municipiului Timișoara. Ca urmare a  propunerii de acordare a subvențiilor din bugetul local pentru furnizorii privați de servicii sociale va crește calitatea serviciilor oferite populației vulnerabile.


În baza celor prezentate și în conformitate cu prevederile Legii nr. 34/1998 propunem următoarele: 

1. Aprobarea constituirii Comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, care pot primi subvenții de la bugetul local în anul 2024;
2. Aprobarea unei contribuții de minim 10 % din cheltuielile curente de funcționare conform bugetului unității de asistență socială, dar nu mai puțin de costul mediu de întreținere asumat conform pct. IV din Anexa B la cererea de solicitare a subvenției;
3. Aprobarea Regulamentului de organizare și funcționare al comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, care pot primi subvenții de la bugetul local în baza Legii nr. 34/1998 pentru anul 2024, în completarea resurselor proprii;
4. Aprobarea Grilei de evaluare și Criteriile de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, care solicită acordarea subvențiilor de la bugetul local al Municipiului Timișoara, conform prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială; 
5. Aprobarea liniilor prioritare pentru finanțarea din bugetul local, conform Legii nr.34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, a tipurilor de servicii sociale, a numărului de beneficiari si  nivelul   maxim lunar  ce pot fi acordat în anul 2024 asociaților și fundațiilor pentru fiecare categorie de servicii sociale;
6. Aprobarea categoriilor de cheltuieli pentru fiecare tip de serviciu social;
7. Aprobarea criteriilor de departajare a unităților de asistență socială cu același punctaj;
8. Aprobare modelului cererii de solicitare a subventiei pe anul 2024.
9. Aprobarea procedurii de depunere electronică a documentației de solicitare a subvenției.



3. Alte informații - nu este cazul

4. Concluzii
Pentru motivele expuse pe larg mai sus, propunem aprobarea proiectului de hotărâre privind finanțarea din bugetul local în baza Legii nr. 34/1998 prin acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, pentru anul 2024.






	
             PRIMAR,                                                                                            DIRECTOR GENERAL,

*Sediu administrativ: Str. Ioan Plavoșin, Nr. 21 Tel: 0356/416050 Fax: 0356/416049

Sediu social: Bulevardul Regele Carol I, nr.10 Tel/fax 0256/220583

